12 Etsa bonnete ba hore puo ya hao e theilwe Mangolong. (Joh. 7:16) Seo se akarelletsang? Hara tse ding, ela hloko hore mehlala, dipapiso le tsela eo o buang ka yona, ha di pupetse bohlokwa ba ditemana tseo o di balang. Hape, hopola hore ho bala mangolo a mangata feela ha ho bolele hore o ruta ho tswa Bibeleng. Ha e le hantle, haeba o bala mangolo a mangata haholo, ha ho na leo bamamedi ba hao ba tla le hopola. Kahoo, kgetha ka hloko mangolo ao o tla a bala. Boela o iphe nako ya ho a hlalosa, ho etsa dipapiso esita le ho bontsha kamoo mangolo ao a sebetsang kateng ho bamamedi ba hao. (Neh. 8:8) Haeba o fuwe outline bakeng sa puo ya hao, iphe nako ya ho e bala le ho sheba mangolo a hlahang ho yona. Leka ho utlwisisa kamoo mangolo a hlahang outlineng a amanang kateng le se ngotsweng. Jwale, sebedisa mangolo ao o a kgethileng ho tshehetsa dintlha tsa sehlooho tsa puo ya hao. (O ka fumana ditlhahiso tse ka o thusang ho thuto ya 21 ho ya ho 23 bukeng ya Rua Molemo Thutong ea Sekolo sa Tšebeletso sa Puso ea Molimo.) Ka hodima tsohle, rapela mme o kope hore Jehova a o thuse ho fetisa mehopolo ya hae ka tsela e nepahetseng.​—Bala Esdrase 7:10; Liproverbia 3:13, 14.